Portugália az B csoportba került és hozzásorsolták Németországot, Dániát illetve Hollandiát. Az első mérkőzést 1–0-ra elveszítették Németország ellen. Ezt követően Dániát 3–2-re, Hollandiát 2–1-re legyőzték. A negyeddöntőben Csehországot búcsúztatták 1–0-val. Az elődöntőben Spanyolország ellen 0–0-s döntetlent játszottak, majd büntetőkkel 4–2 arányban alulmaradtak. Cristiano Ronaldo lett az első olyan játékos a válogatottban, aki öt nagy válogatott labdarúgótornán gólt szerzett: ide három Európa-bajnokság (2004, 2008, 2012) és két világbajnokság (2006, 2010) tartozik.